**Zápisnica z riadneho zasadnutia**

**Obecného zastupiteľstva v Hrachovišti dňa 16.12.2020**

Prítomní: podľa prezenčnej listiny

Za overovateľov boli určení: p. Ing. Pavol Loffay

 p. Danka Rezetová

**PROGRAM:**

**1.** Otvorenie zasadnutia obecného zastupiteľstva

 starosta obce

**2.** Určenie zapisovateľa a overovateľov zápisnice

 starosta obce

**3.** Kontrola uznesení

 predkladá starosta obce

**4.** Návrh zmien rozpočtu k 31.12.2020

**5**. Stanovisko hlavného kontrolóra k návrhu zmien rozpočtu k 31.12.2020

**6**. Návrh finančného rozpočtu na rok 2021, 2022, 2023

**7.** Stanovisko hlavného kontrolóra k návrhu finančného rozpočtu na rok 2021, 2022, 2023

**8.** Návrh kúpnej zmluvy - Mgr. Jaroslav Durec

**9.** Návrh kúpnej zmluvy - Ing. Peter Isteník

**10.** Návrh dodatku č. 1/2020 k VZN č. 1/2019 o miestnych daniach a miestnom poplatku za komunálne odpady a drobné stavebné odpady

**11.** Správa o hospodárení obce k 30.9.2020

**12.** Rôzne

**13.** Diskusia

**14.** Záver

1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášanie schopné

Za overovateľov boli určení: p. Ing. Pavol Loffay a p. Danka Rezetová

 **Uznesenie č. 37/2020**

OZ v Hrachovišti predložený program zasadnutia

* **schvaľuje bez pripomienok**

Hlasovanie : za 5 poslancov

 proti 0 poslancov

zdržalo sa 0 poslancov

3) Kontrola uznesení

Kontrola uznesení zo zasadnutia OZ zo dňa 30.9.2020, uskutočnil ju starosta obce JUDr. Ivan Kolník

**Uznesenie č. 38/2020**

OZ v Hrachovišti prevedenú kontrolu uznesení

* **berie na vedomie**

Hlasovanie: za 5 poslancov

 proti 0 poslancov

 zdržalo sa 0 poslancov

4) Návrh zmien rozpočtu k 31.12.2020

Účtovníčka obce predložila OZ návrh zmien rozpočtu k 31.12.2020

  **Uznesenie č. 39/2020**

OZ v Hrachovišti návrh zmien rozpočtu k 31.12.2020

* **schvaľuje**

Hlasovanie: za 5 poslancov

 proti 0 poslancov

 zdržalo sa 0 poslancov

5) Stanovisko hlavného kontrolóra k návrhu zmien rozpočtu k 31.12.2020

Hlavný kontrolór obce v stanovisku uvádza, že navrhované zmeny vychádzajú z reálnych potrieb v príjmovej a výdavkovej časti rozpočtu obce a vzhľadom na tieto skutočnosti odporučil obecnému zastupiteľstvu predložený návrh na úpravu rozpočtu obce Hrachovište schváliť.

**Uznesenie č. 40/2020**

OZ v Hrachovišti stanovisko hl. kontrolóra k návrhu

zmien rozpočtu k 31.12.2020

* **berie na vedomie**

Hlasovanie: za 5 poslancov

 proti 0 poslancov

 zdržalo sa 0 poslancov

6) Návrh finančného rozpočtu na rok 2021, 2022, 2023

Účtovníčka obce predložila OZ návrh finančného rozpočtu na rok 2021 s výhľadom na rok 2022 a 2023

 **Uznesenie č. 41/2020**

 OZ v Hrachovišti návrh finančného rozpočtu na rok

 2021, 2022, 2023

* **schvaľuje**

 Hlasovanie: za 5 poslancov

 proti 0 poslancov

 zdržalo sa 0 poslancov

7) Stanovisko hlavného kontrolóra k návrhu finančného rozpočtu na rok 2021, 2022, 2023

Hlavný kontrolór v svojom stanovisku uvádza:

Návrh rozpočtu na rok 2021 a roky 2022 – 2023 je vypracovaný v súlade so všeobecne záväznými právnymi predpismi a všeobecne záväznými nariadeniami obce.

Na základe týchto skutočností odporučil OZ predložený návrh finančného rozpočtu obce na rok 2021, 2022, 2023 schváliť.

 **Uznesenie č. 42/2020**

Stanovisko hlavného kontrolóra k návrhu finančného

rozpočtu na rok 2021, 2022, 2023

* **berie na vedomie**

Hlasovanie: za 5 poslancov

 proti 0 poslancov

 zdržalo sa 0 poslancov

8) Návrh kúpnej zmluvy – Mgr. Jaroslav Durec

Po schválení zámeru predaja na OZ uznesením č. 32/2020 zo dňa 30.9.2020, pán Mgr. Jaroslav Durec predložil návrh kúpnej zmluvy:

Predmetom zmluvy je predaj obecného pozemku podľa osobitného zreteľa.

Odôvodnenie: Uvedený pozemok sa nachádza vedľa parcely registra „E“ parcelné číslo 697, ktorej časť žiadateľ vlastní a ostatné časti si majetkovo vysporiadava.

Predávajúci je výlučným vlastníkom predávanej a prevádzanej nehnuteľnosti, vedenej Okresným úradom Nové Mesto nad Váhom, katastrálnym odborom v katastrálnom území Hrachovište na liste vlastníctva č. 1 ako parcela registra E-KN číslo 3674/6 druh pozemku záhrada o výmere 21 m².

Predávajúci touto zmluvou danú nehnuteľnosť predáva a kupujúci od predávajúceho kupuje do svojho vlastníctva v podiele 1/1

Kúpna cena nehnuteľnosti bola stanovená v sume 5 € /m², teda celková cena za prevádzaný pozemok o rozlohe 21 m² je 105 €.

Dohodnutá kúpna cena bude predávajúcemu vyplatená v hotovosti do pokladne obce pri podpise zmluvy.

 **Uznesenie č. 43/2020**

OZ v Hrachovišti návrh kúpnej zmluvy – Mgr. Jaroslava

Durca

* **schvaľuje**

Hlasovanie: za 5 poslancov

 proti 0 poslancov

 zdržalo sa 0 poslancov

9) Návrh kúpnej zmluvy – Ing. Peter Isteník, Ing. Eva Smrčková, CSc

Po schválení zámeru predaja na OZ uznesením č. 33/2020 zo dňa 30.9.2020, pán Ing. Peter Isteník a pani Ing. Eva Smrčková, CSc predložili návrh kúpnej zmluvy

Predmetom zmluvy je predaj obecného pozemku podľa osobitného zreteľa.

Odôvodnenie: Tento pozemok je oplotený a slúži ako predzahrádka k rodinnému domu č. 30, ktorého sú žiadatelia vlastníkmi.

Predávajúci je výlučným vlastníkom predávanej a prevádzanej nehnuteľnosti, vedenej Okresným úradom Nové Mesto nad Váhom, katastrálnym odborom v katastrálnom území Hrachovište na liste vlastníctva č. 1 ako parc. č. 855/2, registra „C“, druh pozemku zastavaná plocha, vo výmere 40m².

Táto novovytvorená parcela č. 855/2 bola odčlenená od parcely č. 1512/21 geometrickým plánom č.720-174/2020, ktorý vyhotovil dňa 18.8.2020 Ing. Richard Bunčiak a úradne overený bol Ing. Ľubicou Balažovičovou dňa 31.8.2020 po číslom G1/699/2020.

Kúpna cena nehnuteľnosti bola stanovená v sume 5 €/m², teda celková cena za prevádzaný pozemok o rozlohe 40 m² je 200 €. Kupujúci sa zmluvou zaväzuje dohodnutú kúpnu cenu uhradiť na účet obce do 3 dní od podpísania zmluvy.

Kúpou prechádza predmet zmluvy do podielového vlastníctva pani Ing. Evy Smrčkovej, CSc a pána Ing. Petra Isteníka v podiele 1/2.

 **Uznesenie č. 44/2020**

OZ v Hrachovišti návrh kúpnej zmluvy – Ing. Petra Isteníka a Ing. Evy Smrčkovej, CSc

* **schvaľuje**

Hlasovanie: za 5 poslancov

 proti 0 poslancov

 zdržalo sa 0 poslancov

10) Návrh – Dodatok č. 1/2020 k VZN 1/2019 o miestnych daniach a miestnom poplatku za komunálne odpady a drobné stavebné odpady

 **Uznesenie č. 45/2020**

OZ v Hrachovišti Návrh dodatku č. 1/2020 k VZN 1/2019

o miestnych daniach a miestnom poplatku za komunálne odpady a drobné stavebné odpady

* **schvaľuje**

Hlasovanie: za 4 poslancov

 proti 1 poslancov

 zdržalo sa 0 poslancov

11) Správa o hospodárení obce k 30.9.2020

**Uznesenie č. 46/2020**

OZ v Hrachovišti správu o hospodárení

obce k 30.9.2020

* **berie na vedomie**

Hlasovanie: za 5 poslancov

 proti 0 poslancov

 zdržalo sa 0 poslancov

12) Rôzne

12a. Rozpočet TJ Hrachovište

TJ Hrachovište (v zastúpení Róbert Straka) predložili predpokladaný rozpočet v sume 1870 €. Po zvážení rôznych faktorov sa poslanci OZ rozhodli sumu ponížiť na obvyklú sumu, ktorú futbalisti každý rok od obce na pokrytie svojej réžie dostávajú. Návrh bol pozmenený na sumu 1500 €.

 **Uznesenie č. 47/2020**

 OZ v Hrachovišti návrh výšky príspevku na základe

 predbežného rozpočtu v sume 1500 €

* **schvaľuje**

Hlasovanie: za 5 poslancov

 proti 0 poslancov

 zdržalo sa 0 poslancov

12b. Jubileum 70 rokov - predsedkyňa JDS Hrachovište Ľudmila Urbančíková

Na OZ bola pozvaná predsedkyňa JDS Hrachovište pani Ľudmila Urbančíková, pri príležitosti jej životného jubilea 70 rokov. Pani Urbančíková plní svoju funkciu svedomito a svojim členom sprostredkováva rôzne výlety, kultúrne akcie, výstavy, pôsobí aj miestnej speváckej skupine Hrachovienka. Starosta obce spolu s poslancami OZ zagratulovali pani Urbančíkovej k jubileu , odovzdali darček a zaželali jej veľa zdravia a energie do ďalších rokov v jej milej funkcii.

13) Diskusia

14) Záver

* D. a. h

Zástupca starostu: Overovatelia: Starosta: